***„Két Fátyolt szakasztok el: Hazámról és Becsületemről.”***

Bánknak ezt a mondatát tartjuk a mű esszenciájának, ugyanis ezzel az erkölcsi bukását fejezi ki. Leírja az egész karakterét és személyiségét valamint a dráma lényegét is.  
 Egyszerűen nem lát világosan, így Gertrudis elleni bosszúja hajtja. Meg akar szabadulni a hazájától, ezzel II: Endre királytól, valamint becsületétől, így Melindától is. Se nádor, se nagyúr, se férj, se apa nem kíván a továbbiakban lenni egyszerű halandóként vágyik cselekedni.  
Ezzel a mondatával az egész művet megalapozza, hiszen csak a lelkével szeretne látni. Számunkra ez azt jelenti, hogy nem tudott megfelelni a sok szabálynak, a sok ítélkező arcnak, így le kellett szakasztania ezt a két fátylat és csak egy dolgot tehetett. Magába és a szívébe kellett néznie, hiszen ott találta a választ a problémára.   
Sokszor megfordult fejében a gyilkosság gondolata is, noha nem mondja ki pontosan mit tervel. Egész végig vívódik és őrlődik, hisz érzelmei Melindához fűzik, szereti őt és ez egy visszatartó erő. Ugyanakkor nádor volt, így az ő feladata a haza védelme volt, ezt sem adhatta fel, nem vallhatott kudarcot.   
Véleményünk szerint ez a mondat abszolút megállná a helyét a mai világban, hiszen ma is tele van kétségek közt tengődő emberekkel a világ. Rengeteg olyan dolog van, ahol döntenünk kell, hogy az érzelmeinkre, és arra mi jó nekünk vagy becsületünkre hagyatkozzunk. Sajnos a legtöbb esetben az utóbbi győz. Ma már nem dönthetjük el mi a jó nekünk, mit csinálunk szívesen, azt kell figyelembe vennünk, hogy mit szabad csinálni és mi az ami másoknak is hasznos.  
Íme egy példa. Nem tanulhatjuk azt, amit szeretnénk, azt kell, amivel később boldogulunk és a gyerekeinknek mindent megadhatunk.   
 Ebben a pár sorban kívántuk kifejezni mit jelent nekünk a mű és pontosan mit tartunk a fő alkotóelemének, lényegének.

Párkák